यही क्रममा मैले ‘नाता’ चलचित्र बनाएँ । त्यो चलचित्र विश्व बस्नेतले निर्देशन गर्नुभएको थियो । उहाँले त्यहाँभन्दा पहिला ‘अन्याय’ चलचित्रमा गीताञ्जलीलाई अभिनय गराउनुभएको रहेछ । ‘नाता’ चलचित्रबाटै श्रीकृष्ण श्रेष्ठले पनि डेब्यु गरेका हुन् । त्यस्तै, सो चलचित्रमा नायिका गीताञ्जलीलाई अभिनय गराउने कुरा भयो । यही क्रममा गीताञ्जलीसँग भेट भयो । अफिस अनि चलचित्र सुटिङको दौरानमा भेट हुँदै जाँदा मलाई गीताञ्जली मन पर्दै गइन् ।
